“เดวิด คาเมรอน” เตรียมยื่นซองลาออกพรุ่งนี้! ปูทาง “เทเรซา เมย์ ” รับตำแหน่งผู้นำ
"เดวิด คาเมรอน" นายกฯอังกฤษเตรียมยื่นซองลาออกพรุ่งนี้! (13 ก.ค.) ปูทาง "เทเรซา เมย์ " รับตำแหน่งผู้นำคนใหม่
12 ก.ค. 2559

นายเดวิด คาเมรอน นายกรัฐมนตรีอังกฤษ เปิดเผยว่า ตนจะลาออกจากตำแหน่งในวันพุธนี้ (13 ก.ค.) เพื่อปูทางให้นางเทเรซา เมย์ รมว.มหาดไทยอังกฤษ เข้ารับตำแหน่งหัวหน้าพรรคอนุรักษ์นิยม และนายกรัฐมนตรีคนใหม่ สืบต่อจากเขา
ซึ่งขณะนี้เป็นที่ปรากฎชัดแล้วว่า นางเมย์ได้รับเสียงสนับสนุนจากพรรคอนุรักษ์นิยมอย่างล้นหลาม และนางแอนเดรีย ลีดซัม รมว.พลังงาน ทำการตัดสินใจอย่างถูกต้องในการประกาศถอนตัวจากการแข่งขันเลือกตั้งหัวหน้าพรรคเมื่อวานนี้
โดยเดวิด คาเมรอน จะเข้าประชุมสภาผู้แทนราษฎรเป็นครั้งสุดท้ายในวันพุธนี้ ก่อนที่จะเดินทางไปเข้าเฝ้าสมเด็จพระราชินีนาถเอลิซาเบ็ธที่ 2 เพื่อยื่นจดหมายลาออกจากตำแหน่ง